१९७३ महिला क्रिकेट विश्वचषक

१९७३ महिला क्रिकेट विश्वचषक ही एक क्रिकेट स्पर्धा इसवी सन १९७३ मध्ये इंग्लंड आणि वेल्समध्ये आंतरराष्ट्रीय महिला क्रिकेट संघटनेद्वारे आयोजित गेली होती. क्रिकेट खेळामध्ये पुरुष अथवा महिला प्रकारात प्रथमच अशी बहुदेशीय स्पर्धा भरवली गेली. पुरुषांच्या विश्वचषकाआधी दोन वर्षे ही क्रिकेटमधील पहिली विश्वचषक स्पर्धा होती. सर्व सामने महिला आंतरराष्ट्रीय एकदिवसीय सामने या प्रकारामध्ये खेळवले गेले. यजमान इंग्लंड संघाने पहिली वहिली स्पर्धा जिंकली. या विश्वचषकाचा जन्म एका प्रसिद्ध उद्योगपति सर जॅक हेवर्ड यांच्या संकल्पनेतून झाला. त्यांनीच या स्पर्धेच्या आयोजनासाठी ४०,००० युरो इतके भांडवल देऊ केले.

या विश्वचषकात एकूण ७ संघांनी सहभाग घेतला. १९७१ मध्ये दक्षिण आफ्रिकेवर वर्णभेदाच्या मुद्द्यावरून बहिष्कृत केल्यामुळे दक्षिण आफ्रिकेच्या महिला संघाला या स्पर्धेत भाग घेण्यापासून मज्जाव करण्यात आला. त्यामुळे तत्कालिन ३ महिला कसोटी देश : यजमान इंग्लंड, ऑस्ट्रेलिया, न्यू झीलंड; आणि जमैका, त्रिनिदाद आणि टोबॅगो ह्या देशांच्या महिला संघांना आमंत्रित करण्यात आले. तेव्हा अजून वेस्ट इंडीजचा महिला संघ अस्तित्वात नव्हता. आणखी दोन संघांनी यात भाग घेतला: आंतरराष्ट्रीय XI आणि इंग्लंडमधून २३ वर्षांखालील एक संघ यंग इंग्लंड. विश्वचषकात खेळवला गेलेला पहिला सामना हा जगातला पहिला महिला आंतरराष्ट्रीय एकदिवसीय सामना होता. सर्व ७ संघांनी महिला आंतरराष्ट्रीय एकदिवसीय पदार्पण केले.

विश्वचषक स्पर्धेतील सामने हे फक्त साखळी पद्धतीत खेळवले गेले. इंग्लंड महिला एकूण खेळलेल्या सहा सामन्यांमध्ये ५ जिंकत २० गुण घेऊन गुणफलकात अव्वल राहिल्याने पहिला वहिला महिला क्रिकेट विश्वचषक यजमान इंग्लंडने जिंकला. इंग्लंडच्या एनीड बेकवेल हीने स्पर्धेतील सर्वाधिक २६४ धावा बनविल्या तर यंग इंग्लंडच्या रोझलिंड हेग्स हिने सर्वाधिक १२ बळी घेतले.

सहभागी देश
देश/संघपात्रतेचा मार्गसद्य धरून एकूण विश्वचषकांमध्ये सहभाग संख्यामागील सहभाग स्पर्धामागील स्पर्धांमधील उच्च कामगिरीयजमान, महिला संपूर्ण सदस्यपदार्पणपदार्पणपदार्पणमहिला संपूर्ण सदस्यपदार्पणपदार्पणपदार्पणपदार्पणपदार्पणपदार्पणआमंत्रितपदार्पणपदार्पणपदार्पणपदार्पणपदार्पणपदार्पण यंग इंग्लंडपदार्पणपदार्पणपदार्पणआंतरराष्ट्रीय XIपदार्पणपदार्पणपदार्पण

मैदाने
इंग्लंडमधील मैदाने

मैदानशहरसामने संख्याक्यू ग्रीन लंडन१डीन पार्क मैदान डॉर्सेट१काउंटी मैदानहोव१क्लॅरेन्स पार्क सेंट अल्बान्स१ट्रिंग पार्क क्रिकेट क्लब मैदान ट्रिंग१क्वीन्स पार्क चेस्टरफील्ड१गोर कोर्ट सिटिंगबोर्न१इलिंग क्रिकेट क्लब मैदान लंडन१हेस्केथ पार्क डार्टफोर्ड१पार्क ॲव्हेन्यू क्रिकेट मैदान ब्रॅडफोर्ड१मॅनोर फिल्ड मिल्टन केन्स१यॉर्क क्रिकेट क्लब यॉर्क१द मायेर मैदान एक्झमॉथ१इव्हानहो क्रिकेट क्लब मैदान कर्बी मक्सलो१फेनर्स मैदान केंब्रिज१व्हॅलेन्टाइन्स पार्क इलफोर्ड१एगबर्थ क्रिकेट मैदान लिव्हरपूल१वूलवरहॅम्प्टन क्रिकेट क्लब मैदान वूलवरहॅम्प्टन१द सॅफ्रॉन्स ईस्टबोर्न१एजबॅस्टन बर्मिंगहॅम१

वेल्समधील मैदाने

मैदानशहरसामने संख्यासेंट हेलेन्स स्वॉन्झी१

 लंडन मधील क्यू ग्रीन हे इंग्लंडमध्ये महिला आंतरराष्ट्रीय एकदिवसीय सामन्याचे आयोजन करणारे पहिले मैदान ठरले. 
 वेल्स मधील सेंट हेलेन्स हे वेल्समध्ये महिला आंतरराष्ट्रीय एकदिवसीय सामन्याचे आयोजन करणारे पहिले मैदान ठरले.

संघ

गुणफलक

गट फेरी
सामन्यांच्या आधिक माहितीसाठी येथे टिचकी द्या -  

वर्ग:इ.स. १९७३ मधील क्रिकेट
*
*
*
*
*
*
*
*
वर्ग:महिला क्रिकेट
वर्ग:महिला क्रिकेट विश्वचषक
वर्ग:१९७३ महिला क्रिकेट विश्वचषक